stanford-oval/wikipedia huggingface dataset:
Sibiu
Kuvia

Sibiun vanhaa kaupunkia
Luterilainen tuomiokirkko
Sibiun kaupungintalo
Brukenthal-taidemuseo
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Sovetskaja Rossija (lehti)

Sovetskaja Rossija (ven. Советская Россия (Neuvosto-Venäjä)) on poliittinen venäläinen sanomalehti. Se säilytti nimensä Neuvostoliiton hajoamisesta huolimatta ja pitää itseään nykyisin riippumattomana sanomalehtenä. Nykyinen päätoimittaja on Valentin Chikin.
Sovetskaja Rossija alkoi ilmestyä 1. heinäkuuta 1956. Vuoden 1974 alusta siitä tuli korkeimman neuvoston, ministerineuvoston ja Venäjän SFNT:n virallinen äänenkannattaja. Lehti ilmestyi kuusi kertaa viikossa. Vuonna 1975 sen levikki oli 2 700 000. Vuonna 2007 levikki oli enää 300 000, ja lehti ilmestyi kolmesti viikossa.
Aiheesta muualla

Lehden viralliset kotisivut (venäjäksi)
Shane Willis

| Shane Willis |
| --- | --- |

Henkilötiedot
Syntynyt: 13. kesäkuuta 1977 (ikä 47) Edmonton, Alberta
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  81 kg
Pelaajaura
Pääsarjaura:  1999–2006
Seurat:  Carolina Hurricanes   Tampa Bay Lightning   HC Davos (NLA)   Linköping HC (SEL)
NHL-varaus:  56. varaus 1995, Tampa Bay Lightning   88. varaus, 1997 Carolina Hurricanes
Shane Willis (s. 13. kesäkuuta 1977, Edmonton) on kanadalainen entinen ammattilaisjääkiekkoilija. Hän pelasi urallaan pääasiassa AHL-liigassa, mutta myös viidellä kaudella NHL-liigassa edustaen tuolloin Carolina Hurricanesia ja Tampa Bay Lightningia.
Pelaajaura

Willis pelasi junioriurallaan WHL-liigan Prince Albert Raidersissa. Jo ensimmäisen WHL-kauden jälkeen Tampa Bay Lightning varasi hänet vuoden 1995 NHL:n varaustilaisuuden kolmannella kierroksella. Willis jatkoi WHL-liigassa, eikä tehnyt sopimusta Tampa Bayn kanssa, minkä vuoksi hän oli uudelleen varattavissa vuoden 1997 varaustilaisuudessa, jolloin Carolina Hurricanes varasi hänet.
Willis pelasi vielä kauden 1997–1998 WHL-liigassa edustaen Lethbridge Hurricanesia. Hän siirtyi kaudeksi 1998–1999 Carolinan organisaatioon ja pelasi valtaosan kaudesta AHL-liigan Beast of New Havenissa. Kaudella 2000–2001 Willis teki läpimurtonsa NHL-liigaan ja pelasi pisteiden valossa uransa parhaan kauden. Kauden aikana hän teki 20 maalia ja 24 syöttöpistettä. Pudotuspelien toisessa ottelussa Scott Stevens taklasi Willisiä, joka sai aivotärähdyksen eikä pelannut enää loppukeväänä. Kauden päätteeksi hänet valittiin NHL:n tulokkaiden tähtikentälliseen. Willis ei kyennyt enää pelaamaan samalla tasolla seuraavalla kaudella ja Carolina kauppasi hänet ja Chris Dingmanin Tampa Bay Lightningiin vaihdossa Kevin Weekesiin.
Willis pelasi Tampa Bayssa kolme kauden aikana vain 12 ottelua. Hän ei enää saanut urallaan peliaikaa NHL:ssä, joten hän pelasi useassa AHL-joukkueessa. Kaudella 2005–2006 hän edusti sveitsiläistä HC Davosia ja ruotsalaista Linköpings HC:ta. Willis lopetti ammattilaisuransa kauden 2008–2009 jälkeen.
Aiheesta muualla

Shane Willis Elite Prospects. Everysport Media Group AB. (englanniksi)
Shane Willis The Internet Hockey Databasessa (englanniksi)
Sovetskaja Gavan

| Sovetskaja Gavan (Сове́тская Га́вань) |
| --- | --- |
 Aukio kaupungissa
 lippu
 Sovetskaja Gavan
 Koordinaatit: 48°58′00″N, 140°17′00″E 
Valtio:  Venäjä
Aluepiiri:  Habarovskin aluepiiri
Perustettu:  1941
Väkiluku (2005):  29 800
Aikavyöhyke:  UTC+10 (MSK+7)
Infobox OKVirheellinen NIMI-arvo: 
Sovetskaja Gavan (ven. Сове́тская Га́вань) on kaupunki ja Sovetskaja Gavanin piirin hallintokeskus Tatariansalmen rannalla Habarovskin aluepiirissä Venäjän kaukoidässä, 640 kilometriä aluepiirin pääkaupungista Habarovskista.
Asukasluvun kehitys:
30 480 (2002)
29 800 (2005)
Kaupunki on perustettu vuonna 1941.
Aiheesta muualla

Kuvia tai muita tiedostoja aiheesta Sovetskaja Gavan Wikimedia Commonsissa
Simsalabim (Kumikamelin albumi)

| Simsalabim Kumikameli |
| --- | --- | --- |

Studioalbumin tiedot
 Äänitetty : kesä 2006
 Studio : TSG-Studio
 Julkaistu: 4. lokakuuta 2006
 Formaatti: CD
 Tuottaja(t): Kimmo Perkkiö & Kumikameli
 Tyylilaji: heavy metal, hardcore punk
 Kesto: 64.38
 Levy-yhtiö: Stupido Twins
Kumikamelin muut julkaisut
| Kinahmo 2004 | Simsalabim 2006 | Sulaa kultaa 2008 |
Simsalabim on Kumikamelin kahdestoista studioalbumi, joka julkaistiin 4. lokakuuta 2006. Levyllä jatketaan Kinahmolla alkanutta raskaampaa linjaa. Aikaisemmin vuonna 2006 tapahtuneen onnettomuuden takia Jarmo Koponen ei voinut enää soittaa kitaraa, joten tällä levyllä sitä soitti vain Jute Musikka. Levyn lopussa on 20-minuuttinen piiloraita, jossa toistetaan Papukaija-kappaleesta otettua pätkää koko ajan.
Kappaleet

Ristitulessa – 2.21
Papukaija – 3.17
Sammakko – 3.11
Menkää pois – 1.04
Jääräpää – 2.44
Lävistä minut – 2.45
Hiehot halki – 2.14
Pahaisopaha – 4.34
Purnaaja – 2.48
Lemmikki – 2.03
Ystävät – 2.22
Heikko – 3.32
Nainen – 1.51
Naapurit – 1.12
Kivi – 3.12
Sähkö – 1.48
Simsalabim – 2.42
Sävellys ja sanoitus Koponen ja sovitus Kumikameli
Kokoonpano

Jarmo Koponen – laulu, kosketinsoittimet
Jussi Musikka – kitara, laulu
Jouni Vento – basso, laulu
Olli-Matti Wahlström – rummut
Arvostelut

Imperiumi.net:
Soundi:
Somers Point

| Somers Point |
| --- | --- |
 Katukuvaa.
 Somers Point Atlanticin piirikunnan kartalla.
 Somers Point
 Koordinaatit: 39°19′2″N, 74°36′23″W 
Valtio:   Yhdysvallat
Osavaltio:  New Jersey
Piirikunta:  Atlantic
Väkiluku (2010):  10 795
 
 www.somerspointgov.org 
Infobox OKVirheellinen NIMI-arvo: 
Somers Point on kaupunki Yhdysvaltojen New Jerseyn osavaltiossa Atlanticin piirikunnassa. Sen asukasluku oli vuoden 2010 väestönlaskennan mukaan 10 795.
Maantiede

Somers Point sijaitsee New Jerseyn osavaltiossa Atlanticin piirikunnassa. Atlantic City sijaitsee Somers Pointista noin 8 kilometriä itään. Naapuripaikkakuntia ovat Egg Harbor Township idässä ja lännessä, sekä Linwoodin kaupunki pohjoisessa. Sillat yhdistävät Somers Pointin Cape Mayn piirikuntaan ja Ocean Cityyn etelässä.
Historia

Somers Point on Atlanticin piirikunnan vanhin asutuskeskus. Se perustettiin vuonna 1693. Somers Pointin ensimmäiset asukkaat olivat neljä englantilaista, kaksi hollantilaista ja yksi ruotsalainen siirtolainen. Paikka oli vesiliikenteen suu Great Egg Harbor-joella ja postivaunujen pysähdyspaikka. Yksi varhaisista siirtolaisista oli Richard Somers, joka rakennutti vuoden 1725 paikkeilla Somers Mansionin. Rakennus on Atlanticin piirikunnan vanhin edelleen pystyssä oleva rakennus ja se on toiminut vuodesta 1937 saakka museona. Yhdysvaltain vapaussodan aikana amerikkalaiset merirosvot toivat ryöstösaalistaan brittilaivoilta Somers Pointiin. Paikallinen postitoimisto avautui vuonna 1806. Somers Pointin borough perustettiin vuonna 1886 ja tuolloin sen äänioikeutettu asukasluku oli vain 48. Kaupungin asukasluku kasvoi nopeasti 1960-luvulta alkaen.
Talous

Somers Point on nykyisin pääosin asuinaluetta ja monet paikalliset käyvät töissä Atlantic Cityssä. Suurin yksittäinen työnantaja Somers Pointissa on Shore Medical Center. Kotitalouksien keskimääräiset vuosittaiset ansiot Somers Pointissa aikavälillä 2014–2018 olivat 60 061 USD ja henkilöä kohden 33 891 USD. 11,1 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 10 795 ja vuoden 2019 arvion mukaan 10 174. Kaupungin asukkaista 78,3 % oli taustaltaan valkoisia (latinot pois lukien 70,4 %), 14,6 % afroamerikkalaisia, 9,7 % latinoja mistä tahansa rodusta ja 4,7 % aasialaisia. 13,5 % kaupungin asukkaista puhui kotonaan jotakin muuta kieltä kuin englantia ja 9,4 % kaupungin asukkaista oli syntynyt ulkomailla.
Somers Pointin kartta.
Somers Mansion.
Maailman suurin keihäs

Maailman suurin keihäs on Teuvalla Etelä-Pohjanmaalla sijaitseva monumentti, joka pystytettiin vuoden 1964 olympialaisten keihäänheiton kultamitalistin Pauli Nevalan 60-vuotissyntymäpäivän kunniaksi vuonna 2000. Yli 24 metriä korkean keihään muoto ja mittasuhteet vastaavat Nevalan olympiakeihään muotoja ja mittasuhteita oikeissa suhteissa. Keihäs sijaitsee Teuvan vapaa-ajan keskus Parrassa. Monumentti paljastettiin juhlallisesti lauantaina 16. syyskuuta 2000 kello 15.00 urheilu- ja kansalaisjuhlassa, jossa juhlapuhujana oli Olympiakomitean pääsihteeri Kosti Rasinperä. Tilaisuudessa esiintyi muun muassa Pohjanmaan Sotilassoittokunta.
Skip James

Skip James, oik. Nehemiah Curtis James, (21. kesäkuuta 1902 Mississippi – 3. lokakuuta 1969) oli yhdysvaltalainen blueslaulaja, kitaristi, pianisti ja lauluntekijä.
Skip Jamesin tyyli

Skip Jamesin bluestyyli on helposti tunnistettavissa, ja häntä pidetään yhtenä omaperäisimmistä blues-muusikoista. Hänen lauluäänensä on hyvin korkea, ja hän laulaa usein gospel-musiikille tyypillisellä antaumuksella. Muutamat hänen levytyksistään myös ovat varsinaista gospel-musiikkia tyyliltään ja sanoituksiltaan. Jamesin kitaransoitto on useihin muihin varhaisiin blueskitaristeihin verrattuna teknisesti varsin taitavaa, ja hän ottaa monipuolisesti käyttöönsä otelaudan sekä matalimmat että korkeimmat äänet. Kitaraa soittaessaan James käytti avointa E-virettä (E-H-E-G♯-H-E = E-duurisointu vapailla kielillä) ja näppäili kieliä verrattain nopealla tekniikalla, joka hyödynsi pääasiassa kolmea sormea.
Jamesin on oletettu saaneen vaikutteita falsettia hyödyntävään laulutyyliinsä Tommy Johnson -nimiseltä blues-muusikolta. Samoin Charlie Patton liikkui samoilla seuduilla, ja hänen soittotyylinsä arvellaan vaikuttaneen Jamesin näppäilytekniikkaan. Ystävältään Henry Stuckeyltä hän omaksui avoimen E-vireen käytön. Stuckey oli itse oppinut tämän ollessaan ensimmäisen maailmansodan aikaan Ranskassa. Usein Skip James on nimetty delta bluesin Bentonia-koulukunnan edustajaksi hänen kotikaupunkinsa mukaan.
Levytykset

Skip Jamesin vuoden 1931 nauhoituksia on säilynyt vain muutamia kappaleita vanhoilla levyillä. Savikiekkoina löydetyt 18 kappaletta on julkaistu CD-levyllä, mutta monet kappaleista on siirretty erittäin kuluneilta savikiekoilta parempien puutteessa. Näitä levytyksiä pidetään kuitenkin bluesin tärkeimpiin kuuluvina. 1960-luvun nauhoitukset ovat saatavana monilla eri levyillä. Skip Jamesin tunnetuimpia kappaleita ovat ”Devil Got My Woman”, ”Hard Time Killin’ Floor Blues”, ”Jesus Is a Mighty Good Leader”, ”I’m So Glad” ja ”Special Rider Blues”. Skip Jamesin alkuperäiset savikiekkolevyt ovat Son Housen levyjen jälkeen levykeräilijöiden eniten himoitsemia äänityksiä harvinaisuutensa takia. Alkuperäisiä savikiekkoja on arvioitu olevan jäljellä vain 15 kappaletta.
Diskografia

Seuraavat levyt sisältävät vuoden 1931 nauhoitukset. Niissä on keskenään identtinen sisältö kappaleiden järjestystä lukuun ottamatta. Joissakin julkaisuissa myös äänenlaatua on pyritty parantamaan häiriöääniä poistamalla.
Complete 1931 Session, Yazoo, 1986
Complete Recorded Works (1931), Document, 1990
The Complete Early Recordings of Skip James – 1930, Yazoo, 1994
Cypress Grove Blues, Snapper Music Group, 2004
Illinois Blues, Universe, 2004
The Complete 1931 Recordings, Body & Soul, 2005
Hard Time Killin’ Floor, Yazoo, 2005
Vuosina 1964–1969 tehty materiaali. Osa näiden vuosien materiaalista on julkaisematta.
Greatest of the Delta Blues Singers Biograph, 1964
She Lyin Adelphi, 1964 (first released: Genes, 1996)
Skip James Today! Vanguard, 1965
Devil Got My Woman  Vanguard, 1968
I’m So Glad Vanguard, 1978
Live: Boston, 1964 & Philadelphia, 1966  Document, 1994
Skip’s Piano Blues, 1964 (Genes, 1998)
Blues From the Delta Vanguard, 1998 (two unreleased recordings)
The Complete Bloomington, Indiana Concert – March 30, 1968 Document, 1999
Skip’s Guitar Blues, 1964(?) (Genes, 1999)
Studio Sessions: Rare and Unreleased, 1967 (Vanguard, 2003)
Hard Time Killing Floor Blues Biograph, 2003†
Heroes of the Blues: The Very Best of Skip James Shout!, 2003
Hard Time Universe, 2003†
Aiheesta muualla

Kuvitettu diskografia.
M/T Ragny

| M/T Ragny |
| --- | --- |
 M/T Ragny uppoamaisillaan.
Tyyppi:  öljytankkeri
Lippuvaltio:  Suomi
Kotipaikka:  Maarianhamina
Aiemmat nimet:  M/T O. A. Knudsen
Omistaja:  Rederi Ab Sally
Aiemmat omistajat:  Hvalfangst A/S Suderøy, Haugesund, Norja
Rakennustelakka:  runko SA John Cockerill, Hoboken, Belgia, loppuviimeistely Götaverken, Göteborg, Ruotsi
Rakennusnumero:  649
Luovutettu:  maaliskuussa 1951
Status:  katkesi kahtia myskyssä Pohjois-Atlantilla joulukuussa 1970
Tekniset tiedot
Pituus:  164,82 m
Leveys:  20,15 m
Syväys:  9,22 m
Uppouma:  17 310 t
Bruttovetoisuus:  11 079 brt
Bruttovetoisuus (GT):  6 507
Koneisto:  9-sylinterinen Götaverken dieselmoottori
Koneteho:  6 750 hevosvoimaa kW
Nopeus:  14,5 kn
Miehistö:  19
M/T Ragny oli ahvenanmaalaisen Sally-varustamon omistama, vuonna 1951 valmistunut tankkilaiva, joka katkesi kahtia myrskyssä Pohjois-Atlantilla 26. joulukuuta 1970 ollessaan matkalla Bahaman Freeportista Trondheimiin. Aluksella oli 37 hengen miehistö, josta suurin osa oli suomalaisia. Onnettomuuspaikka oli 965 kilometriä New Yorkista kaakkoon. New Yorkin rannikkovartiosto sai alukselta lähetetyn hätäsähkeen sunnuntaina 27. joulukuuta kello 20.15 Suomen aikaa. Laivan etuosa, jossa oli kuusi miehistön jäsentä, katosi myrskyssä. Takaosa, jossa oli 31 miehistöön kuulunutta, jäi muutamiksi päiviksi pinnalle, ja Yhdysvaltain rannikkovartioston alus USCGC Escanaba pelasti sinne jääneet aamuyöstä 28. joulukuuta. Pelastustoimien aikana hukkui myös yksi onnettomuuspaikalle ensiksi ehtineen kauppalaiva S/S Platten miehistön jäsen, kun Plattelta laskettu pelastuvene kaatui myrskyssä. Kadonneen etuosan etsinnöistä luovuttiin 29. joulukuuta. Ragnyn takaosa upposi joulukuun viimeisenä päivänä.
Katkeamisen syynä saattoi se, että laivan keskiosassa ollut tankkiosasto oli onnettomuushetkellä tyhjä, vaikka muissa tankeissa oli lastia. Myös aluksen ikä (19 vuotta) saattoi vaikuttaa katkeamiseen.
Ragny oli rakennettu norjalaiselle varustamolle vuonna 1951 ja Sally-varustamo osti sen vuonna 1960.
Aiheesta muualla

M/T Ragnyn radiosähköttäjän Jarmo Tuuvan selostus haaksirikosta. Radiosähköttäjälehti 1/1971.
Lähteenmäki, Lassi: 18 tuntia sähköttämistä ja virran veivaamista tauotta – 31 merimiestä pelastui uroteon ansiosta tapanina 50 vuotta sitten  26.12.2020. Yle Uutiset.
M/T Ragnyn katkeaminen Atlantilla - haastateltavina mukana olleet Jarmo Tuuva ja Seppo Röntynen  7.1.2021. Youtube: Forum Marinum.
Shane Walsh

| Shane Walsh |
| --- | --- |
Luoja(t):  Robert Kirkman Tony Moore Charlie Adlard
Näyttelijä(t):  Jon Bernthal
Ensi- esiintyminen:  numero 1 (sarjakuva) jakso Menneitä (televisiosarja)
Viimeinen esiintyminen:  numero 6 (sarjakuva) numero 37 (takauma) jakso Paremmat enkelit (televisiosarja) jakso Kärsimysten tie (hallusinaatio)
Kustantaja:  Image Comics
Henkilötiedot
Status:  kuollut
Ammatti:  poliisi
Sukupuoli:  mies
Ikä:  25 (sarjakuva)
Kotipaikka:  Yhdysvallat
Suhteet
Lapset:  Judith Grimes (mahdollinen)
Isovanhemmat:  Jean (isoäiti)
Tutut:  Rick Grimes Lori Grimes Carl Grimes Dale Horvath Glenn Rhee Andrea Daryl Dixon (televisiosarjassa) Merle Dixon (televisiosarjassa) Carol Peletier Sophia Peletier Hershel Greene Maggie Greene
Infobox OKNimi-testi OK: 
Shane (televisiosarjassa Shane Walsh) on kuvitteellinen hahmo yhdysvaltalaisessa sarjakuvassa The Walking Dead sekä samannimisessä televisiosarjassa. Hahmoa näyttelee televisiosarjassa Jon Bernthal.
Sarjakuvassa

Shane on Rickin työkaveri, sekä paras ystävä. Shanen tie sarjakuvassa kuitenkin päättyy lyhyeen, ja tämän hahmoa ei juurikaan avata. Kuitenkin Rick ja Shane olivat erittäin hyvissä väleissä aina maailmanloppuun asti.
Sarjakuvassa Shane työskentelee kotikaupungissaan poliisina parhaan ystävänsä Rick Grimesin kanssa. Maailman romahdettua Shane auttaa Rickin vaimoa Loria sekä poikaa Carl Grimesiä selviytymään. Hän aloittaa suhteen Lorin kanssa. Myöhemmin Rickin tullessa takaisin Shane tulee hyvin mustasukkaiseksi, koska Lori valitsee Rickin. Myöhemmin Shane menettää järkensä ja yrittää numerossa 6 tappaa Rickin, mutta Carl ampuu Shanea kaulaan, jolloin tämä kuolee. Shane nähdään myöhemmin numerossa 15 zombiksi muuttuneena ja numerossa 37 takaumassa, jossa hän keskustelee Lorin kanssa heidän suhteestaan.
Televisiossa

Televisiosarjassa Shane työskentelee poliisina Rickin kanssa ja aloittaa myöhemmin suhteen Lorin kanssa pelastettuaan tämän ja Carlin maailman romahtaessa. Shane sanoo Lorille Rickin olevan kuollut, mutta kun Rick kohtaa jälleen perheensä, Lori jättää Shanen ja tämä tulee mustasukkaiseksi. Toisella tuotantokaudella Shane muuttuu antagonistimaiseksi pääsankarin sijaan. Muun muassa Dale epäilee Shanen tappaneen Otisin ja pitää häntä uhkana. Kauden toiseksi viimeisessä jaksossa Paremmat enkelit Shane juonittelee Rickin keskelle peltoa kauemmas muista ja yrittää lopulta tappaa tämän, mutta epäonnistuu, koska Rick onnistuu puukottamaan Shanea sydämeen ja tappamaan tämän. Rick näkee Shanesta hallusinaation kolmannen tuotantokauden jaksossa Kärsimysten tie.
Shanella on mahdollisesti lapsi, Judith Grimes, mutta tästä ei olla varmoja, koska myös Rick Grimes voi olla tämän isä.
Aiheesta muualla

Shane Walsh Internet Movie Databasessa (englanniksi)
Sarjakuvan Shane Walsh The Walking Dead Wikissä (Arkistoitu – Internet Archive) (englanniksi)
Televisiosarjan Shane Walsh The Walking Dead Wikissä (englanniksi)
Maailman teatteripäivä

Maailman teatteripäivä on kansainvälinen vuosipäivä, jota vietetään 27. maaliskuuta. Päivän perusti Kansainvälinen teatteri-instituutti (ITI) vuonna 1961. Juhlapäiväksi valittu päivä oli Pariisiin perustetun Kansojen teatteri-näyttämön avajaispäivä.  Aloitteen päivästä teki teatterinjohtaja Arvi Kivimaa ja sitä on vietetty Kansainvälisen teatteri-instituutin kaikissa noin 90 jäsenmaassa.
Juhlinnan keskeinen perinne on Maailman teatteripäivän julistus. Sen kirjoittajaksi ITI valitsee vuosittain maineikkaan teatterintekijän jostakin jäsenmaastaan.
Ensimmäisen julistuksen vuodelle 1962 kirjoitti ranskalainen Jean Cocteau. Vuoden 2007 julistuksen kirjoittaja oli šeikki Sultan Bin Mohammed Al Qasimi Yhdistyneistä arabiemiirikunnista.
Julistusta luetaan Maailman teatteripäivänä teattereissa ympäri maailmaa ennen illan esitystä tai lähelle osuvan muun päivän esityksen yhteydessä. Maailman teatteripäivään liittyy myös monenlaista muuta juhlintaa, kuten liputusta, palkintojen jakoa ja gaalailtoja.
Aiheesta muualla

Vuoden 2007 julistusteksti suomenkielisenä käännöksenä (Arkistoitu – Internet Archive)
Vuoden 2006 julistusteksti (Arkistoitu – Internet Archive)
Kansainvälinen teatteri-instituutti (ITI)
Luettelo Väinö Tannerin suomentamista teoksista

Tämä on luettelo Väinö Tannerin suomentamista teoksista.
Karl Kautsky: Karl Marxin taloudelliset opit ; seitsemännestä saksalaisesta painoksesta suomensi tekijän luvalla Väinö Tanner. Osuuskunta Kehitys, Pori 1906
G. J. Holyoake: Rochdalen kunnon esitaistelijain historia ; englanninkielestä suomensi Väinö Tanner. Osuuskunta "Oma Apu", Turku 1906, julkaistiin uudelleen nimellä Rochdalen kunnon uranuurtajain historia. Kulutusosuuskuntien keskusliitto, Helsinki 1926
Karl Kautsky: Yhteiskunnallinen vallankumous ; tekijän luvalla suomensi Väinö Tanner. Osuuskunta Kehitys, Pori 1906
Werner Sombart: Köyhälistö. Kehitys, Pori 1907
Karl Kautsky: Karl Marxin historiallinen työ: mestarin 25-vuotisen kuolinpäivän johdosta. Osuuskunta Kehitys, Pori 1908
August Bebel: Naisen asema porvarillisessa ja sosialistisessa yhteiskunnassa. Osuuskunta Kehitys, Pori 1908
Narrien yhteiskunnasta: muutamia August Strindbergin kertomuksia. Osuuskunta Kehitys, Pori 1908
Prosper-Olivier Lissagaray: Parisin veripäivät eli Parisin kommunin historia v. 1871 ; suomentajat Sulo Wuolijoki ja Väinö Tanner. Osuuskunta Kehitys, Pori 1908
Karl Kautsky: Lisäarvo ja voitto: teoksesta "Marx'in taloudelliset opit" ; kahdeksannestatoista saksalaisesta painoksesta suomensi Väinö Tanner. Osuuskunta Kehitys, Pori 1910
Hermann Fleissner: Osuuskaupat ja työväenliike. Kulutusosuuskuntien keskusliitto, Vaasa 1917
Anders Örne: Taloudellinen demokratia. Tammi 1946 (alkuteos Ekonomisk demokrati)
Harold J. Laski: Aikamme vallankumous. Tammi 1947 (alkuteos Reflections on the revolution of our time)
Wendell Berge: Kartellit vapaan talouselämän uhkana. Tammi 1948 (alkuteos Cartels, challenge to a free world)
J. R. Hicks: Yhteiskunnan taloudellinen rakenne. Tammi 1948 (alkuteos The social framework)
Maailman sosiaalifoorumi

Maailman sosiaalifoorumi (engl. World Social Forum, WSF) on uusliberalismia ja pääomien maailmanvaltaa vastustavien aktivistien vuosittainen kohtaamispaikka. Foorumin perusti brasilialaisista organisaatioista koostuva komitea.
Ensimmäinen sosiaalifoorumi järjestettiin 25.–30.1.2001 Porto Alegressa, Brasiliassa. ATTAC ja Brasilian työväenpuolue olivat järjestelyissä keskeisessä roolissa. Nykyään sosiaalifoorumit kokoontuvat myös maittain ja maanosittain.[lähde? ]
Foorumi on kasvanut globaalin kansalaisyhteiskunnan tärkeäksi keskusteluareenaksi.
Aiheesta muualla

Virallinen kotisivu (Arkistoitu – Internet Archive).
Periaatejulistus (englanniksi)
Anna Korpikoski: Maailman sosiaalifoorumi. Jyväskylän yliopiston Kansalaisyhteiskunnan tutkimusportaali 12.1.2009.
Luca Vitali

| Luca Vitali |
| --- | --- |

Henkilötiedot
Koko nimi:  Luca Vitali
Syntynyt: 9. toukokuuta 1986 (ikä 38) San Giorgio di Piano, Italia
Kansalaisuus:   Italia
Koripalloilija
Pituus:  201 cm
Paino:  85 kg
Nyk. joukkue:   Lottomatica Roma
Sarja:  Lega Basket Serie A Euroliiga
Pelaajaura
Seurajoukkueet
2002–2003 2003 2003–2004 2004–2008 2008–2009 2009–:   Virtus Bologna  Progresso Castelmaggiore  Montepaschi Siena  Sutor Basket Montegranaro  Olimpia Milano  Lottomatica Roma
Maajoukkueet
2006–:   Italia
Aiheesta muualla
FIBA
Luca Vitali (s. 9. toukokuuta 1986 San Giorgio di Piano) on italialainen koripalloilija.
Ura

Vitali aloitti pelaamisen Virtus Bolognan juniorijoukkueissa. Hän nousi edustusjoukkueeseen kaudeksi 2002–2003. Vuonna 2003 Vitali siirtyi Progresso Castelmaggioreen, joka pelasi LegADuessa. Samalla hän pelasi muutaman pelin Andrea Costa Imolassa. Joulukuussa 2003 Vitali siirtyi Montepaschi Sienaan, jossa hän pelasi loppukauden. Kauden jälkeen hän siirtyi Sutor Basket Montegranaroon ja pelasi joukkueessa neljä kautta. Vuonna 2008 Vitali teki Olimpia Milanon kanssa kolmen vuoden sopimuksen. Hän pelasi parhaan Euroliiga-pelinsä tammikuussa Panionisia vastaan tehtyään 32 pistettä. Vuonna 2009 Vitali teki Lottomatica Roman kanssa nelivuotisen sopimuksen.
Aiheesta muualla

Euroliigan pelaajaprofiili (englanniksi)
Lega Basketin pelaajaprofiili (Arkistoitu – Internet Archive) (italiaksi)
Legaduen pelaajaprofiili (Arkistoitu – Internet Archive) (italiaksi)
DraftExpress (englanniksi)
Olimpia Milanon pelaajaprofiili[vanhentunut linkki] (italiaksi)
Luettelo Android-valmistajista

Tämä on luettelo Android-valmistajista. Se sisältää yrityksiä, jotka ovat tehneet Android-käyttöjärjestelmällä varustettuja tuotteita. Luettelo sisältää myös yrityksiä, jotka eivät enää valmista Android-laitteita. Vuonna 2016 suurimpia Android-älypuhelinten valmistajia olivat Samsung, Huawei, Oppo ja Vivo.